《题承天心老万佛阁》
宋代·吴泳

我闻諗禅师，断薪接绳床。
杨岐初住时，撒雪满屋堂。
庭松下法子，瓶水注道浆。
看来古佛心，不为屋有亡。
心公自别宗，眼碧髭又霜。
更接十千众，建此新道场。
梯空插璇题，会海结宝方。
自营不住心，每唱无底囊。
如明珠走盘，如利刀截肪。
以兹众生故，苦为诸佛忙。
寥寥一贞境，渺渺万法航。
泥空竟成著，堕有终是盲。
青灯落檐花，吾道千丈光。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。